Кыргыз Республикасынын Билим берүү жана илим Министрлигинин

20 -жылдын “\_\_\_\_”\_\_\_\_\_\_\_\_\_\_\_\_\_\_\_\_

№\_\_\_\_\_ буйругу менен бекитилген.

.

**Жогорку кесиптик билим алуунун мамлекеттик билим берүү стандарты**

**Багыты 570019 Хореография педагогикасы**

**Квалификациялык даража: Хореография педагогу**

**Академиялык даража: Адис**

Бишкек 2021-жыл

**570019 Хореография педагогикасы адистиги боюнча Кыргыз Республикасынын жогорку кесиптик билим алуунун мамлекеттик билим берүү стандарты**

1. **Жалпы жоболор.**

**1.1.** **570019 Хореография педагогикасы** адистиги боюнча жогорку кесиптик билим алуунун мамлекеттик билим берүү стандарты Кыргыз Республикасынын Билим жана илим министрлиги тарабынан “Билим берүү жөнүндө” Кыргыз Республикасынын Мыйзамы жана билим берүү жагында Кыргыз Республикасынын ченемдик-укуктук актыларына ылайык иштелип чыккан жана Кыргыз Республикасынын Министрлер кабинети белгилеген тартипте бекитилген.

Бул Мамлекеттик билим берүү стандартын аткаруу уюштуруу-укуктук формаларына карабастан адистерди даярдоо боюнча кесиптик билим берүү программаларын жүзөгө ашыруучу бардык жогорку окуу жайлары үчүн милдеттүү болуп саналат.

**1.2. Терминдер, аныктамалар, белгилөөлөр, кыскартуулар:**

Жогорку кесиптик билим берүүнүн бул Мамлекеттик билим берүү стандартында “Билим берүү жөнүндө” Кыргыз Республикасынын Мыйзамына жана жогорку кесиптик билим берүү чөйрөсүндө Кыргыз Республикасы белгиленген тартипте кабыл алган эл аралык документтерге ылайык терминдер жана аныктамалар колдонулат:

- **негизги билим берүү** **программасы –** даярдоонун тийиштүү багыты боюнча билим берүү процессинин окуу-усулдук документтеринин, регламенттөөчү максаттарынын, күтүлүүчү натыйжалардын, мазмунунун жана аны жүзөгө ашырууну уюштуруунун жыйындысы;

- **даярдоо багыты** – фундаменталдык даярдоонун жалпылыгынын негизинде интеграциялануучу ар кандай профилдеги жогорку кесиптик билими бар кадрларды даярдоо үчүн билим берүүчү программалардын жыйындысы;

**- профиль** – конкреттүү түрүнө жана кесиптик ишмердүүлүктүн объектисине карата негизги билим берүү программасынын багыттуулугу;

- **сабактардын** **цикли –** окутуунун, тарбиялоонун белгиленген максаттарына жана натыйжаларына карата белгилүү-бир логикалык аяктоосу бар билим берүү программаларынын жана окуу сабактарынын жыйындысы;

- **модуль** - окутуунун, тарбиялоонун белгиленген максаттарына жана натыйжаларына карата белгилүү-бир логикалык аяктоосу бар окуу сабактарынын бөлүгү;

- **компетенция** – тийиштүү тармакта кесиптик ишмердик кылуу үчүн зарыл жеке сапаттардын, билимдердин, көндүмдөрдүн жана жөндөмдөрдүн динамикалык комбинациясы;

- **зачеттук бирдик** (кредит) – негизги кесиптик билим берүү программасынын эмгекти талап кылуусунун шарттуу чарасы;

**- окутуунун натыйжалары** – негизги билим берүү программасы/модуль боюнча окутуунун натыйжасында алынган компетенциялар.

**1.3. Кыскартуулар жана белгилөөлөр:**

Ушул Мамлекеттик окутуу стандартында төмөнкү кыскартуулар колдонулат:

**МБС -** Мамлекеттик билим берүү стандарты;

**ЖКБ** – жогорку кесиптик билим;

**НБП** – негизги билим берүү программасы;

**ОУП** – окуу-усулдук бирикмелер;

**НБП СЦ** – негизги билим берүү программасынын сабактарынын цикли;

**ЖИК** – жалпы илимий компетенциялар;

**АК** - аспаптык компетенциялар;

**КК** – кесиптик компетенциялар;

**СЖК** – социалдык-жеке жана жалпы маданий компетенциялар **1.3.**.

**2. Колдонуу чөйрөсү**

2.1. Жогорку кесиптик билим берүүнүн бул Мамлекеттик билим берүү стандарты (мындан ары- ЖББ МБС) **570019 Хореография педагогикасы** адистиги боюнча НБП жүзөгө ашыруудагы милдеттүү ченемдердин, эрежелердин жана талаптардын жыйындысын билдирет жана лицензиясы же Кыргыз Республикасынын аймагында мамлекеттик аккредитациясы (аттестациясы) бар бардык жогорку кесиптик билим берүү уюмдары (мындан ары – жогорку окуу жайлар) тарабынан алардын уюштуруу-укуктук түрүнө карабастан жогорку кесиптик билим берүүнүн окуу жана уюштуруу-усулдук документтерин иштеп чыгуу, негизги окутуучу программалардын сапатын баалоо үчүн негиз болуп саналат.

**2.2.** **570019 Хореография педагогикасы** адистиги боюнча бул ЖББ МБС негизги колдонуучулары болуп төмөнкүлөр саналат:

- өз жогорку окуу жайларында бул багытта жана даярдык деңгээли боюнча илимдин, техниканын жетишкендиктерин жана социалдык чөйрөнү эске алуу менен негизги билим берүү программаларын иштеп чыгуу, натыйжалуу жүзгө ашыруу жана жаңыртуу үчүн жооптуу жогорку окуу жайларынын администрациясы жана илимий-педагогикалык курамы (профессорлор-окутуучулар курамы, илимий кызматкерлер);

- даярдоонун бул багыты боюнча жогорку окуу жайынын негизги билим берүү программасын өздөштүрүү боюнча өз окуу ишмердүүлүгүн натыйжалуу жүзөгө ашыруу үчүн жооптуу студенттер;

- кесиптик ишмердүүлүктүн тийиштүү чөйрөсүндө адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндө аткаруу бийлигинин борбордук мамлекеттик органынын тапшырмасы боюнча негизги билим берүү программаларын иштеп чыгуунун камсыз кылуучу окуу-усулдук бирикмелер жана кеңештер;

- жогорку кесиптик билим берүүнү финансылоону камсыз кылуучу аткаруу бийлигинин мамлекеттик органдары;

- жогорку кесиптик билим берүү чөйрөсүндө аттестациялоону, аккредитациялоону жана сапатты контролдоону жүзөгө ашыруучу жогорку билим берүү системасындагы мыйзамдардын аткарылышы үчүн контролдукту камсыз кылуучу ыйгарым укуктуу аткаруу бийлигинин мамлекеттик органдары.

**2.3. Абитуриенттердин даярдык деңгээлине талаптар.**

**2.3.1.** "Адис" квалификациясын ыйгаруу менен жогорку кесиптик билим алууга талапкер абитуриенттин билиминин деңгээли – жалпы орто (толук) билим; же атайын орто кесиптик билими же абитуриентте актердук өнөрү жагында билим берүү мекемесинин бүтүрүүчүсүнө карата талаптарга тиешелүү билимдердин, көндүмдөрдүн жана жөндөмдөрдүн көлөмүнө ээ болуу шартында жогорку атайын билим.

**2.3.2.** Абитуриентте жалпы орто (толук) билими жөнүндө берүүгө укугу бар орто кесиптик окуу жайын же баштапкы кесиптик окуу жайын бүтүгөндүгү же жогорку кесиптик билими жөнүндө мамлекеттик үлгүдөгү документи болушу керек.

**3. Адистиктин жалпы мүнөздөмөсү**

**3.1.** Кыргыз Республикасында**.** **570019 Хореография педагогикасы** адистиги боюнча ЖББ МБС өзүнчө адистиктер боюнча жүзөгө ашырылат.

Адистик боюнча ЖББ МБСти толугу менен өздөштүргөн жана белгиленген тартиптеги мамлекеттик жыйынтыктоочу аттестациялоону ийгиликтүү өткөн жогорку окуу жайларынын бүтүрүүчүлөрүнө "адис" квалификациясын ыйгаруу менен жогорку кесиптик билими жөнүндө диплом берилет .

**3.2.** **570019 Хореография педагогикасы** адистигибоюнча ЖББ МБС өздөштүрүүнүн ченемдик мөөнөтү –атайын орто жана кесиптик билимдин базасында күндүзгү окутуу формасында 5 жылдан кем эмес болот.

Адистик боюнча окутуунун күндүзгү-сырттан (кечки) жана сырттан окутуу формасы боюнча ЖББ МБС өздөштүрүүнүн мөөнөттөрү, ошондой эле окутуунун ар кандай формаларын айкалыштырууда жана дистанциялык окутуу технологияларын пайдаланууда жогорку окуу жайы тарабынан окутуунун күндүзгү формасында өздөштүрүүнүн белгиленген ченемдик мөөнөтүнө карата бир жылга узартылат.

Адистик боюнча ЖББ МБС өздөштүрүүнүн башка ченемдик мөөнөттөрү Кыргыз Республикасынын Министрлер кабинети тарабынан белгиленет.

**3.3.** Адистик боюнча ЖББ МБС өздөштүрүүнүн жалпы эмгекти талап кылуусу окутуунун күндүзгү формасында жалпы орто же орто кесиптик билимдин базасында 300дөн кем эмес зачеттук бирдикти (кредитти) түзөт.

Окуу жылы үчүн окутуунун күндүзгү формасында ЖББ МБС эмгекти талап кылуусу 60 зачеттук бирдикке (кредитке) барабар.

(Эки семестрлик окуу процессин түзүүдө) бир семестрдин эмгекти талап кылуусу 30 зачеттук бирдикке (кредитке) барабар

Бир кредит (зачеттук бирдик) студенттин окуу ишинин (анын аудитордук, өз алдынча ишин жана аттестациялоонун бардык түрлөрүн кошо алганда) 30 саатына эквиваленттүү.

Окутуунун күндүзгү-сырттан (кечки) жана сырттан окуу формалары боюнча НБП эмгекти талап кылуусу, ошондой эле окутуунун ар кандай формаларын айкалыштырган учурда жана окуу жылында дистанциялык окутуу технологияларын пайдаланууда 45тен аз эмес зачеттук бирдикти (кредитти) түзөт.

**3.4.** **570019 Хореография педагогикасы адистиги боюнча** ЖББ МБСнын инсанды окутуу жана тарбиялоо жагындагы максаттар.

**3.4.1.** Окутуу жагында **570019 Хореография педагогикасы** адистиги боюнчаЖББ МБСнын максаты:

бүтүүчүгө тандаган ишмердик чөйрөсүндө ийгиликтүү иштөөгө мүмкүндүк берген жогорку кесиптик (адистин деңгээлинде) билим алуу, эмгек рыногунда анын социалдык мобилдүүлүгүнө жана туруктуулугуна өбөлгө болгон универсалдуу жана предметтик-атайын компетенцияга ээ гуманитардык, социалдык, экономикалык, математикалык жана табигый илимий билимдердин негиздерин жагында даярдыгы бар жогорку квалификациядагы адисти даярдоо болуп саналат.

**3.4.2.** Тарбиялоо жагында **570019 Хореография педагогикасы** адистиги боюнчаЖББ МБСнын максаты төмөнкүлөр болуп саналат:

активдүү жарандык позициясы, толеранттуу, максатка умтулуусу жана эмгекти сүйө билген, коммуникациялык жана өз кесиптик жана маданий деңгээлин өркүндөтүүгө умтулган ар тараптуу жана шайкеш өнүккөн инсанды калыптандыруу.

**3.5. Бүтүрүүчүлөрдүн кесиптик ишмердигинин чөйрөсү**

**570019 Хореография педагогикасы** адистиги боюнча бүтүрүүчүлөрдүн кесипкөй ишмердүүлүгүнүн чөйрөсү өзүнө төмөнкүлөрдү камтыйт:

- жарандардын маданий байлыктарга ээ болуу жана эс алуу, рекреации жана туризм чөйрөсүндө чыгармачылык эркиндикке болгон конституциялык укуктарын жүзөгө ашырууну камсыз кылган мамлекеттик жана мамлекеттик эмес уюмдар (мекемелер), коомдук бирикмелер;

- маданий-эс алуу тибиндеги мекемелер, маданият үйлөрү, клубдар, менчиктин ар кандай түрлөрүндөгү эс алуу жана маданият борборлору; көчмө тейлөө системалары (автоклубдар), массалык маданият-тарбиялоо иштерин жүргүзгөн, калктын бардык категориясынын маданий-эс алуу ишине инновациялык технологияларды иштеп чыгуу жана киргизүү мекемелер;

* көп функциялуу мекемелер (маданий-эс алуу борборлору, маданий-спорттук комплекстер) эс алуу, рекреация, туризм индустриясынын мекемелери жана уюмдары;
* жалпыга маалымдоо каражаттары жана маданий-агартуу иштерин жүргүзгөн мекемелер (маданият үйлөрү, музейлер, басмалар, маданият борборлору,филармониялар, театрлар);
* маданият жана көркөм өнөр каражаттарын колдонуу менен балдардын, жеткинчектердин жана өспүрүмдөрдүн бош убактысын уюштурууну камсыз кылган жалпы билим берүүчү мекемелер жана балдарга кошумча билим берүү мекемелери;
* маданият жана көркөм өнөр чөйрөсүндө кесиптик орто билим берүү жана кадрларды кайра даярдоо окуу жайлары.

**3.6. Бүтүрүүчүлөрдүн кесиптик ишмердигинин объекттери.**

**570019 Хореография педагогикасы** адистиги боюнча бүтүрүүчүлөрдүн кесиптик ишмердигинин объекттери болуп төмөнкүлөр саналат:

* социалдык-маданий чөйрөдөгү мамлекеттик мекемелерди жана мамлекеттик эмес уюмдарды, коомдук бирикмелерди башкаруу системасы;
* маданият мекемелери менен уюмдарынын чыгармачылык-өндүрүштүк иш процесстери;
* маданият мекемелеринин ишине көркөм жетекчилик процесстери;
* маданий-эс алуу программаларына (долбоорлоруна) продюсердик кылуу процесстери;
* көркөм-образдык, билдирүү каражаттарын колдонуу менен маданий-эс алуу программаларын (долбоорлорун) коюу технологиялары;
* маданий-агартуу ишинин технологиялары;
* көркөм-публицистикалык иштердин технологиясы;
* маданий-оюн-зоок иштеринин технологиясы;
* балдар-өспүрүмдөрдүн эс алуу уюмдарын, балдар, жеткинчектер жана өспүрүмдөр менен массалык маданият-тарбиялоо иштерин педагогикалык жактан камсыз кылуу процесстери;
* калктын маданий-эс алуу ишин уюштуруу процесстери;
* маданий-агартуу ишинин массалык түрлөрүн уюштуруу процесстери;
* орто кесиптик билим берүү мекемелеринде, кошумча билим берүү мекемелеринде, анын ичинде балдарга кошумча билим берүү, жалпы билим берүү мекемелеринде окутуу.

**3.7. Бүтүрүүчүлөрдүн кесиптик ишмердигинин түрлөрү.**

**570019 Хореография педагогикасы** (адисин) даярдоо багыттары боюнча адис кесиптик ишмердиктин төмөнкү түрлөрүнө даярдалат:

*- чыгармачылык-өндүрүштүк;*

*- уюштуруучулук-башкаруучулук;*

*- маданият мекемелеринин ишине көркөм жетекчилик;*

*- илимий-усулдук;*

*- долбоордук;*

*- педагогикалык.*

Адис даярдала турган кесиптик иштин ачык-айкын түрлөрү окуп жаткандар, тиешелүү кесиптик стандарттын негизинде (эгер бар болсо) же кызыккан жумуш берүүчүлөр менен бирге жогорку окуу жайы тарабынан аныкталат.

**3.8. Бүтүрүүчүлөрдүн кесиптик ишинин милдеттери.**

**570019 Хореография педагогикасы** (адисин) даярдоо багыттары боюнча адис кесиптик иштин түрлөрүнө ылайык төмөнкүдөй кесиптик милдеттери чечүүгө тийиш:

***- чыгармачылык-өндүрүштүк иш жагында:***

***-*** Кыргыз Республикасынын калкынын көп улуттуу курамын эске алуу менен ар кандай социалдык-маданий, улуттук шарттарда көркөм өнөрдү (кесиптик, өз демилгелүү, элдик) өнүктүрүү жана бекитүү боюнча хореограф-коюучунун практикалык ишинин жөндөмдүүлүктөрүн өздөштүрүү;

- (кесиптик, өз демилгелүү хореографиялык жамааттарда) көркөм ойду жүзөгө ашыруу;

***- уюштуруу-башкаруу иши жагында:***

- маданий-эс алуу программаларына продюсердик кылуу, майрамдарды, фестивалдарды, кароолорду, конкурстарды жана башка социалдык-маданий аниманция жана рекреациялык программаларды, көзгөзмөлөрдү жана бет ачарларды уюштуруу жана өткөрүү;

- маданий-эс алуу жагындагы мекемелерге, уюмдарга жана бирикмелерге, эс алуу жана рекреация индустриясына жетекчилик кылуу;

- маданий-эс алуу ишмердик чөйрөсүндө менеджментти жана маркетингди жүргүзүү, маданият мекемелеринин ишине жетекчилик кылуу;

***- маданият мекемелеринин ишине көркөм жетекчилик кылуу жагында:***

- классикалык жана заманбап билдирүү каражаттарын пайдалануу менен ар кандай жанрдагы, формадагы оюндарды, драматургияны (көп актылуу жана бир актылуу спектаклдерди, хореографиялык миниатюраларды, концерттик программаларды, эстрадалык номерлерди) жаратуу жөндөмдүүлүктөрүн пайдалануу;

- калктын маданий өнүгүшүнө көмөк көрсөтүүчү маданий мекемелеринин ишин уюштуруу;

- балдарга кошумча билим берүү мекемелеринин, жалпы билим берүү мекемелеринин маданий-тарбиялоо ишине көмөк көрсөтүү;

***- илимий-усулдук иш жагында:***

- маданий-эс алуу ишине, коомдун социалдык, маданий жана руханий өнүгүшүнүн негизги тенденцияларына илимий изилдөөлөрдү жүргүзүүгө катышуу;

- заманбап социалдык-маданий кырдаалга, коомдун социалдык, маданий жана руханий өнүгүшүнүн негизги тенденцияларын талдоо жөндөмдүүлүктөрүнө экономикалык болуу, алган билиминин негизинде божомолдорду жасай жана чечим кабыл ала билүү;

***- долбоордук иш жагында:***

- социалдык-маданий процесстерди оптималдаштырууну божомолдоо, аларды жөгө салуу жана инсанды социалдык-маданий ишке кошуу үчүн шарттарды моделдөөнү башкаруу максатында көркөм-чыгармачылык чөйрөсүндө байкалган кубулуштарды, фактыларды, көйгөйлөрдү изилдөө боюнча иштерге катышуу;

***- педагогикалык иш жагында:***

- кесиптик орто билим берүү жана маданий жана көркөм өнөр жагындагы кадрларды кайра даярдоо окуу жайларында, ошондой эле көркөм өнөр мектептеринде, хореографиялык студияларда жана хореографиялык билим берүүнүн башка формаларында теориялык жана практикалык сабактарды окутуу;

Бүтүрүүчү даярдала турган кесиптик милдеттердин тизмеси негизинен кесиптик ишмердүүлүктүн тиешелүү тармагындагы квалификациялык талаптардан жана кесиптик стандарттан (эгер бар болсо) алынууга тийиш.

**4. НБПны жүзөгө ашыруу шарттарына жалпы талаптар**

**4.** НБПны жүзөгө ашырууда жогорку окуу жайларынын укуктарына жана милдеттерине жалпы талаптар.

**4.1.1.** Жогорку окуу жайы адистиги боюнча НБПны иштеп чыгат. НБП эмгек рыногунун керектөөлөрүн эсепке алуу менен Кыргыз Республикасынын адистик боюнча университеттин окумуштуулар кеңеши тарабынан бекитилет.

 Жогорку окуу жайы илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эске алуу менен НБПны жок дегенде 5 жылда бир жолу жаңыртууга милдеттүү, мында төмөнкүлөрдү түзүүдө жогорку окуу жайында билим берүүнүн сапатынын кепилдиктерин камсыз кылуу боюнча рекомендацияларды карманат:

- бүтүрүүчүлөрдү даярдоонун сапатын камсыз кылуу боюнча стратегияны иштеп чыгууда;

- билим берүү программаларына мониторинг жүргүзүүдө, мезгил-мезгили менен рецензиялоодо;

- так макулдашылган критерийлердин негизинде студенттердин билимдеринин жана жөндөмүнүн деңгээлин, бүтүрүүчүлөрдүн компетенцияларын объективдүү баа берүү жол-жоболорун иштеп чыгууда;

- бардык жүзөгө ашырылуучу билим берүү программалардын жетиштүү ресурстарын, аларды пайдалануунун натыйжалуулугун, анын ичинде окутуучуларды сурамжылоо жолу менен контролдоону камсыз кылууда;

- өз ишмердүүлүгүнө (стратегияга) баа берүү жана башка билим берүү мекемелери менен салыштыруу үчүн макулдашылган критерийлер боюнча өзүн-өзү изилдөөнү туруктуу өткөрүүдө;

- өз ишмердүүлүгүнүн, пландарынын, инновациялардын натыйжалары жөнүндө маалымдоодо.

**4.1.2.** Студенттерди жана бүтүрүүчүлөрдү даярдоонун сапатына баа берүү аларды учурдагы, ортолук жана жыйынтыктоочу мамлекеттик аттестациялоону камтууга тийиш. Студенттердин жана бүтүрүүчүлөрдүн жеке жетишкендиктеринин НБПнын тийиштүү этаптык же түпкү талаптарына ылайыктуулугуна аттестациялоо үчүн баа берүү каражаттарынын базасы түзүлөт, алар билимдердин, жөндөмдөрдүн жана кабыл алынган компетенциялардын деңгээлин баа берүүгө мүмкүндүк берүүчү типтүү тапшырмаларды, контролдук иштерди, тесттерди камтыйт. Баа берүүчү каражаттардын базасы жогорку окуу жайы тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, квалификациялык иштердин мазмуну, көлөмү жана структурасы жогорку окуу жайларынын мамлекеттик жыйынтыктоочу аттестациялоо жөнүндө Жобону эске алуу менен жогорку окуу жайы тарабынан аныкталат.

**4.1.3.** НБПны иштеп чыгууда жогорку окуу жайынын бүтүрүүчүлөрүнүн социалдык-жеке компетенцияларын түзүүдө (мисалы, социалдык өз ара аракеттенүү компетенциялары, өзүн-өзү уюштуруу жана өзүн-өзү башкаруу, системалык-ишмердүүлүк мүнөзү) жогорку окуу жайынын мүмкүнчүлүктөрү аныкталышы керек. Жогорку окуу жайы инсандын ар тараптуу өнүгүүсү үчүн зарыл анын социалдык-маданий чөйрөсүн калыптандырууга тийиш.

Жогорку окуу жайы окуу процессинин социалдык-тарбиялоо компонентин, анын ичинде студенттик өз алдынча башкарууну, студенттердин коомдук уюмдарын, студенттик илимий коомдордун ишинде студенттердин катышуусу спорттук өнүктүрүүгө өбөлгө түзүүгө милдеттүү.

**4.1.4.** Жогорку окуу жайынын НБП студенттин тандоосу боюнча ар бир СЦнын вариациялык бөлүгүнүн үчтөн биринен аз эмес көлөмдө сабакты камтуусу керек. Сабактарды түзүүнүн тартиби студенттин тандоосу боюнча жогорку окуу жайдын окумуштуулар кеңеши тарабынан белгиленет.

**4.1.5.** Жогорку окуу жайы студенттерге окутуунун өз программасын түзүүгө катышууга реалдуу мүмкүнчүлүктү камсыз кылуусу керек.

**4.1.6.** Жогорку окуу жайы НБПны түзүүдө студенттердин укуктары жана милдеттери менен аларды тааныштырууга милдеттүү, студенттер тандаган сабактар алар үчүн милдеттүү экендигин, ал эми алардын суммалык эмгекти талап кылышы окуу планы менен каралгандан аз болбошу керек.

**4.2. НБП жүзөгө ашырууда студенттердин укуктарына жана милдеттерине жалпы талаптар.**

**4.2.1.** Студенттин тандоосу боюнча НБПда каралган окуу сабактарын өздөштүрүүгө бөлүнгөн окуу саатынын көлөмүнүн чектеринде конкреттүү сабактарды студенттер тандоого укуктуу.

**4.2.2.** Студент жеке өзүнүн билим алуу траекториясын түзүүдө сабакты тандоо жана анын даярдоо профилинин (адистешүүсү) келечектеги мүнөзүнө таасири боюнча жогорку окуу жайында консультация алууга укуктуу.

**4.2.3.** Студенттер НБПны өздөштүрүүдө СЖКны өнүктүрүү жагында натыйжаларга жетишүү максатында студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, студенттик илимий коомдордун ишинде катышууга милдеттүү.

**4.2.4.** Студенттер жогорку окуу жайынын НБПда каралган бардык тапшырмаларды белгиленген мөөнөттө аткарууга милдеттүү.

**4.3.** Студентке окуу жүгүнүн **максималдуу көлөмү**, анын аудиториялык жана аудиториялык эмес (өз алдынча) окуу ишинин бардык түрлөрүн кошо алганда жумасына 45 саат белгиленет.

Окутуунун күндүзгү формасында аудиториялык сабактардын көлөмү ЖКБ деңгээлин жана ар бир сабакты окуп үйрөнүүгө бөлүнгөн жалпы көлөмдөн 35 пайыздан кем эмес чегинде даярдыктын багытынын өзгөчөлүгүн МБС аныкталат.

Академиялык дисциплинада өз алдынча иштөө үчүн бөлүнгөн сааттарга бул академиялык дисциплина (модуль) боюнча экзаменге даярдануу үчүн берилген убакыт кирет.

**4.4.** Окутуунун күндүзгү-сырттан окутуу (кечки) формасында аудиториялык сабактардын көлөмү жумасына 16 сааттан кем болбоого тийиш.

**4.5.** Окутуунун сырттан окуу формасында студентке окутуучунун жылына кеминде 160 сааттык көлөмдө сабак өтүү мүмкүнчүлүгү камсыз кылынышы керек.

**4.6.** Окуу жылындагы каникул убактысынын **жалпы көлөмү** 7-10 жуманы, анын ичинде кыш мезгилинде кеминде эки жуманы түзөт.

**5. Адистик боюнча НБПга карата талаптар**

**5.1. Адистик боюнча НБП өздөштүрүүнүн натыйжаларына карата талаптар**.

**«Адис»** квалификациясын ыйгаруу менен **570019 Хореография педагогикасы** адистигибоюнча бүтүрүүчүНБПнын максаттарына жана ушул ЖКБ МБСнын 3.4 жана 3.8-пункттарында көрсөтүлгөн кесиптик ишмердүүлүктүн милдеттерине ылайык төмөнкү **жалпы маданий компетенцияга (ЖК)** ээ болууга тийиш:

өзүнүн интеллектуалдык жана жалпы маданий деңгээлин өркүндөтүүгө жана өнүктүрүүгө, өз инсандыгынын адеп-ахлагын жана дене боюн өркүндөтүүгө жетишүүгө жөндөмдүү **(ЖК-1)**;

изилдөөнүн жаңы ыкмаларына өз алдынча окууга, өзүнүн кесиптик ишинин илимий жана илимий-өндүрүштүк профилин өзгөртүүгө, ишмердиктин социалдык-маданий жана социалдык шарттарын өзгөртүүгө жөндөмдүү **(ЖК-2);**

ишкерлик баарлашуу каражаты катары мамлекеттик жана чет тилдерди эркин пайдаланууга; жигердүү социалдык мобилдүүлүккө жөндөмдүү **(ЖК-3);**

илим-изилдөө, илимий-өндүрүштүк иштерди жана чыгармачылык долбоорлорду уюштурууда, илимий жана чыгармачыл жамаатты башкарууда билимин жана жөндөмүн пайдаланууга, бүтүндөй команданы түзүүгө, таасир этүүгө, керектүү багыттагы максаттарга жетишүү үчүн анын социалдык-психологиялык жагдайына таасир тийгизүүгө, иштин натыйжаларынын сапатына баа берүүгө жөндөмдүү **(ЖК-4);**

кесиптик компетенциянын алкагында өз чечимдери үчүн жоопкерчиликти алууга даяр, стандарттуу эмес чечимдерди кабыл алууга, көйгөйлүү маселелерди чечүүгө жөндөмдүү **(ЖК-5);**

жаңы жагдайларга жатыгууга, топтолгон тажрыйбаларды кайра баалоого, өз мүмкүнчүлүктөрүн талдай билүүгө жөндөмдүү **(ЖК-6);**

сергек жашоо ыңгайынын ченемдеринин жана рекомендацияларынын көз карашынан алганда жеке өрнөгү менен курчап тургандарга дурус таасир тийгизүүгө жөндөмдүү **(ЖК-7).**

маалыматты кабылдоого, жалпылоого жана талдоого, максат коюп жана ага жетүү жолдорун тандоого жөндөмдүү **(ЖК-8);**

өзүнүн сүйлөй турган сөзүн мамлекеттик жана расмий тилдерде логикалуу туура, негиздүү жана таасын курууга жөндөмдүү **(ЖК-9);**

эне тилин жана чет тилди (кеминде бир тил) социалдык жана кесиптик баарлашууга, атайын адабияттарды окууга жана которууга, аннотацияларды түзүүгө мүмкүндүк берген деңгээлде билүүгө **(ЖК-10);**

ишкердик баарлашууга: ачык сөз сүйлөп чыгууга, сүйлөшүүлөрдү жүргүзүүгө, кеңешмелерди өткөрүүгө, ишкердик кат алышууга, электрондук коммуникацияга жөндөмдүү **(ЖК-11);**

маалыматты алуунун, сактоонун жана кайра иштетүүнүн негизги ыкмаларына, жолдоруна жана каражаттарына, маалыматты башкаруу каражаты, анын ичинде глобалдык компьютердик тармактарда жана корпорациялык маалымат системаларында компьютер менен иштөө жөндөмдүүлүктөрүнө ээ болууга **(ЖК-12);**

ую-башкаруу ишин жүргүзүүгө жана чыгармачылык иш-чараларды (фестивалдар, конкурстар, концерттер) өткөрүүгө байланышкан иш жүргүзүүгө жөндөмдүү **(ЖК-13);**

өзүнүн интеллектуалдык жана жалпы маданий деңгээлин өнүктүрүп жана өздөштүрө алуу **(ЖК-14);**

иштиктүү баарлашуунун каражаты катары кыргыз адабий тилинде эркин сүйлөө жөндөмдүүлүгү **(ЖК-15);**

Кыргыз тилинде коомдук-социалдык чөйрөдө демилге көрсөтүүгө, анын ичинде тобокелчилик кырдаалдарда өз чечимин көтөрүүгө жоопкерчилик кылууга жөндөмдүүлүгү **(ЖК-16);**

жаңы идеяларды (креативдүүлүк) кыргыз тилинде жаратууга жөндөмдүүлүгү, жаңы кырдаалдарга кыргыз тилинде адаптация болуу, чогулган тажрыйбаларды карап чыгуу, өз мүмкүнчүлүгүн анализдөө жөндөмдүүлүгү **(ЖК-17);**

**Бүтүрүүчү төмөнкүдөй кесиптик компетенцияларга (КК) ээ болууга тийиш:**

**Жалпы кесиптик компетенция:**

**чыгармачыл-өндүрүштүк иш:**

маданият мекемелеринин, рекреациялык объекттердин жана эс алуу индустриясынын ишинин технологиялык процессин илимий негизде жүргүзүүгө даяр болуу **(КК-1);**

билдирүүнүн көркөм-образдык каражаттарын колдонуу менен маданий-эс алуу программаларын жана социалдык-маданий иштин башка формаларына продюсердик кылуу жана коюу милдеттерин комплекстүү чечүүгө жөндөмдүү болууга **(КК-2);**

коомдо кабыл алынган моралдык жана укуктук ченемдердин негизинде социалдык өз ара аракеттенүүгө, адамдарга карата урматтоо, башка маданияттарга толеранттуулукту көрсөтүүгө, өнөктөштүк мамилелерди колдоого даяр болууга жөндөмдүү **(КК-3);**

өзүнүн артыкчылыктарына жана кемчиликтерине сын көз менен баа берүүгө, артыкчылыктарын өнүктүрүү жана кемчиликтерин жоюунун жолдорун белгилөөгө жана каражаттарды тандоого жөндөмдүү **(КК-4);**

жарандык демократиялуу коомдун дөөлөттөрүнүн негизинде диалогго жөндөмдүү жана даяр, жарандык жигердүү позицияны ээлөөгө жөндөмдүү **(КК-5);**

сергек жашоо ыңгайы, жаратылышты коргоо, персоналды жана калкты мүмкүн болуучу кыйроолордон, алааматтардан жана бөөдө кырсыктардан коргоо жана ресурстарды сарамжалдуу пайдалануу үчүн зарыл болгон алган билимин жүзөгө ашырууга жөндөмдүү **(КК-6);**

өзүнүн социалдык тажрыйбасына сын көз менен ой жүгүртүүгө жөндөмдүү, жамаатта, анын ичинде сабактар аралык долбоорлорлун үстүндө иштөөгө даяр **(КК-7);**

**илим-изилдөө иши:**

илим-изилдөө иштеринде илимдин азыркы жетишкендиктерин жана социалдык-маданият чөйрөсүнүн мекемелеринин алдыңкы тажрыйбаларын пайдаланууга даяр болуу **(КК-8);**

изилдөө милдеттерин коюуга, эксперименталдык иш ыкмаларын тандоого, илимий изилдөөлөрдүн натыйжаларын интерпретациялоого жөндөмдүү **(КК-9);**

өз алдынча автордук ишке жана илимий тексттерди редакциялык даярдоого, илимий, көркөм-чыгармачылык жана редакциялык жамааттарда иштөөгө жөндөмдүү (**КК-10);**

социалдык-маданий ишмердиктин тарыхы, теориясы жана технологиясынын маселелери боюнча илимий жамааттардын илим-изилдөө иштерине жетекчилик кылууга жөндөмдүү **(КК-11);**

маданият мекемелеринин өндүрүштүк ишин өркүндөтүү, социалдык-маданий иштин катышуучуларынын инсандык өсүү процессин оптималдаштыруу милдеттерине байланыштуу социологиялык жана педагогикалык изилдөөлөрдү жүргүзүүнү башкарууга даяр болуу **(КК-12);**

**долбоордук иш:**

социалдык-маданий чөйрөнү өнүктүрүү долбоорлорун жана программаларын автордук иштеп чыгууга жана илимий негиздөөгө даяр болуу **(КК-13);**

калктын топторунун суроо-талаптарын, кызыкчылыктарын иликтөөнүн жана курагын, билимин, социалдык, улуттук, гендердик жана башка айырмачылыктарын эске алуу менен социалдык-маданий ишин өз алдынча долбоорлоого жөндөмдүү болууга **(КК-14);**

кесиптик чөйрөдө болжолдоо жана долбоорлоо иштерине, инновациялык социалдык-маданий процесстерди жана кубулуштарды моделдөөгө, аларды өнүктүрүү тенденцияларын табууга жөндөмдүү болууга **(КК- 15);**

**илимий-усулдук иш:**

инновациялык, илимий-негиздүү педагогикалык, көркөм-чыгармачылык, рекреациялык, реабилитациялык, маалыматтык технологияларды социалдык-маданий ишке киргизүү боюнча илимий-усулдук материалдарды иштеп чыгууга даяр болуу **(КК-16);**

коомдук мааниси бар маселелерди чечүүдө социалдык-маданий долбоорлоо технологияларын колдонууга жөндөмдүү болуу **(КК-17);**

социалдык-маданий чөйрөнүн мекемелер жана уюмдары үчүн илим-изилдөөлөрдүн натыйжаларын пайдалануу боюнча практикалык рекомендацияларын түзүүгө даяр болуу **(КК-18);**

**эксперттик-консультациялык иш:**

социалдык-маданий долбоорлорду жана программаларды экспертизалоого жөндөмдүү болуу **(КК-19);**

социалдык-маданий консалтинг жүргүзүүгө, социалдык-маданий чөйрөдө инновациялык долбоорлорду жана программаларды иштеп чыгуу боюнча консультациялык жардам көрсөтүүгө даяр болуу **(КК-20);**

**уюштуруу-башкаруу иши:**

социалдык-маданий иштин колдонуудагы технологиялык процесстерин башкарууга жөндөмдүү болуу **(КК-21);**

социалдык-маданий чөйрөнүн мекемелеринин инновациялык стратегияны иштеп чыгууга жана натыйжа менеджментти калыптандырууга жөндөмдүү болуу **(КК-22);**

федерациялык жана региондук деңгээлде маданий саясатты иштеп чыгууну жана жүзөгө ашырууну камсыз кылууга даяр болуу **(КК-23);**

персонал менен иштөө ыкмаларына жана усулдарына, персоналдын ишинин сапатына жана натыйжалуулугуна баа берүү ыкмаларына ээ болууга жөндөмдүү болуу **(КК-24);**

тарбиялоо милдеттерин чечүүдө, маданий-агартуу ишин жүргүзүүдө жана калктын эс алуусун уюштурууда социалдык-маданий чөйрөнүн мекемелеринин ишинин чыгымдарына жана натыйжаларына баа берүүгө жөндөмдүү болуу **(КК-25);**

маданият мекемелеринин, рекреациялык чөйрөнүн жана эс алуу индустриясынын ишканаларынын ишин уюштуруу пландарын жана программаларын иштеп чыгууга жөндөмдүү болуу **(КК-26);**

социалдык-маданий чөйрөнүн мекемелеринин маданий кызмат көрсөтүүлөрүнүн инновациялык маркетинг системасын калыптандырууга, социалдык-маданий продукцияларды (долбоорлор, программалар, акциялар, иш-чаралар) алга илгерилетүүгө жөндөмдүү болуу **(КК-27);**

**педагогикалык иш:**

жогорку, орто кесиптик билим берүү жана маданий жана көркөм өнөр жагындагы кадрларды кайра даярдоо окуу жайларында теориялык жана практикалык сабактарды окутууга, ошондой эле балдарга кошумча билим берүү мекемелеринде, жалпы билим берүү мекемелеринде тарыхый-маданий жана маданият таануу сабактарын окутууга даяр болуу **(КК-28);**

окуу-тарбиялоо процессин уюштуруунун курактык, жеке-психологиялык, мазмундук, социалдык-маданий өзгөчөлүктөрүнө ылайык дидактикалык, усулдук жана башка педагогикалык каражаттарды пайдаланууга даяр болуу **(КК-29);**

окуу-тарбиялоо процессин илимий-усулдук жактан камсыз кылууга жана социалдык-маданий иштин катышуучуларын ар кандай категориялары менен тарбиялоо иш-чараларын өткөрүүгө даяр болуу **(КК-30);**

педагогикалык иш жүргүзүлүп жаткан сабактарга карата усулдук материалдардын толук комплексин иштеп чыгууга жөндөмдүү болуу **(КК-31);**

Филология тармагындагы жана фи-лологиялык изилдөөлөрдүн мето-дикалык ыкмалары жана методоло-гиялык принциптер системасын жана анын өнүгүш динамикасындагы заманбап илимий парадигмаларын кыргыз тилинде демонстрациялоо жөндөмдүүлүгү **(КК-32);**

Кыргыз тилинде коммуникациянын ар түрдүү сфера-сында кабыл алынган коммуникативдүү стратегияларды жана тактикаларды, риторикалык, стилистика-лык жана тилдик нормаларды жана ыкмаларга ээ болот: кесиптик маселелерди чечүүдө кыргыз тилин адекваттуу пайдалана билүү жөндөмдүүлүгү **(КК-33);**

Филология тармагындагы жана башка гуманитардык илимдердеги жеке илимий изилдөөлөрү үчүн өз алдынча кыргыз тилинде толуктоолорду, сынчыл анализ жасоону жана кыргыз адабий тилиндеги теориялык жана практикалык билимин кесибине карай пайдаланууга жөндөмдүү **(КК-34);**

Түрдүү типтеги кыргыз тилинде тексттерди квалификациялуу интерпретациялоо, анын ичинде маңызын ачуу жана жаралуу дооруна байланышкан филологиялык билимди даңазалоо жана окутуу үчүн кыргыз адабий материалдарды анализдөө көндүмдөрүнө ээ болуу жөндөмдүүлүгү **(КК-35);**

Методикалык колдонмолорду кыргыз тилинде даярдоо жана кесиптик багыт берүү иштерин уюштурууга жөндөмдүүлүгү **(КК-36);**

Бардык типтеги кыргыз тилинде тексттердин расмий-иштиктүү жана публицистикалык стилдерин түзүү, редактирлөө, рефераттоо жана системага салууга жөндөмдүүлүгү **(КК-37);**

Түрдүү типтеги кыргыз тилинде тексттерди (тексттин максатына тийиштүү стилин, жанрын өзгөртүү) жайгаштыруу жөндөмдүүлүгү **(КК-38);**

Ораторлук искусство көндүмдөрүн кыргыз тилинде пайдалануу менен эл алдында сүйлөөнү жана план-даштырууну даярдоо жөндөмдүүлүгү **(КК-39);**

Коммуникативдик өнүгүүнүн жана социо-маданий кырдаалдын моделин жана сценарийин кыргыз тилинде алдын-ала түзө билүү жөндөмдүүлүгү **(КК-40);**

Илимий, социалдык, педагогикалык, чыгармачылык жарнамалык, басып чыгаруучулук жана башка долбоор-лорду кыргыз тилинде иштеп чыгууга жана ага катышууга даяр болгон жөндөмдүү-лүгү **(КК-41);**

Окуу сабактарын жана практика, семинар, илимий дискуссия жана конференцияларды кыргыз тилинде өткөрүү жана уюштуруу көндүмдөрүнө ээ болуу жөндөмдүүлүгү **(КК-42);**

**Кесиптик-адистешүү компетенциялары (КАК):**

**570019 Хореография педагогикасы:**

актердук чеберчиликтин жана режиссуранын негиздерине ээ болуу **(КАК-7-1);**

дүйнөлүк жана ата-мекендик хореография өнөрүнүн теориясын, усулдарын жана практикасын өнүктүрүү тенденциясынын абалын, көйгөйлөрүн чечмелөө **(КАК-7-2);**

кесиптик жана өз демилгелүү хореографиялык жамааттарда хореографтын көркөм оюн жүзөгө ашыруу жөндөмдүүлүктөрүнө ээ болуу **(КАК-7-3);**

классикалык жана заманбап билдирүү каражаттарын пайдалануу менен ар кандай жанрдагы, формадагы оюндарды, драматургияны (көп актылуу жана бир актылуу спектаклдерди, хореографиялык миниатюраларды, концерттик программаларды, эстрадалык номерлерди) жаратуу жөндөмдүүлүктөрүнө ээ болуу **(КАК-7-4);**

хореографиялык билим берүү жагында педагогикалык ишти алган квалификациясына ылайык жүргүзө билүү **(КАК-7-5);**

бий техникасынын бардык түрлөрүн жана педагогикалык репетициялык ишти окутуунун усулдарына ээ болуу **(КАК-7-6);**

аткаруучулар менен иштөө жөндөмүнө ээ болуу **(КАК-7-7);**

классикалык, дуэттик, элдик-сахналык, тарыхый-тиричилик бийлеринин, хореографиянын заманбап түрлөрүнүн билдирүү каражаттарын эркин чечмелөө **(КАК-7-8);**

классикалык хореографиялык мурастын чыгармаларын жана азыркы репертуарды эркин түшүнүү **(КАК-7-9);**

**5.2. Адистиги боюнча НБПнын структурасына талаптар.**

Адистиги боюнча НБП структурасы төмөнкү блокторду камтыйт;

Таблица 1 - **НБП структурасы**

|  |  |
| --- | --- |
| Адистиги боюнча НБП структурасы | Адистиги боюнча НБПнын көлөмү жана кредиттер боюнча анын блоктору |
| Блок 1 | Дисциплиналар | 278 |
|  | I.Гуманитардык, социалдык жана экономикалык циклII. Математика жана табигый илимий циклIII.Кесиптик цикл | 3414230 |
| Блок 2 | Практика | 12 |
| Блок 3 | Жыйынтыктоочу мамлекеттик аттестация | 10 |
| Адистиги боюнча НБП көлөмү |  300 |

Университет мамлекеттик билим берүү стандартынын талаптарына ылайык адистиги боюнча НБПны иштеп чыгат жана улуттук квалификациялык алкакка ылайык окуу натыйжаларына жетишүү үчүн жооптуу.

 Адистиги боюнча НБПнын ар бир блогуна тиешелүү дисциплиналардын (модулдардын) жана алардын эмгек сыйымдуулугунун, университет формасы боюнча анын өнүгүшүнүн жыйынтыктарына талаптарды эске алуу менен блок үчүн белгиленген көлөмдө өз алдынча аныктайт. улуттук квалификация алкагында каралган окутуунун натыйжаларынын жыйындысы.

**5.2.1.** НБПадистиги боюнча төмөнкүлөрдү ишке ашырууну камсыз кылууга тийиш:

**-** тизмеси жана эмгек сыйымдуулугу Кыргыз Республикасынын билим берүү жана илим чөйрөсүндөгү ыйгарым укуктуу мамлекеттик органы тарабынан аныкталган гуманитардык, социалдык жана экономикалык циклдин милдеттүү дисциплиналары. Бул дисциплиналарды ишке ашыруунун мазмуну жана тартиби тиешелүү адистик боюнча ЖОЖдун мамлекеттик билим берүү стандарты менен белгиленет (КР Билим берүү жана илим министрлигинин 2020 -жылдын 24 -февралындагы No202/1 буйругу);

- өздөштүрүү үчүн милдеттүү болгон, бирок кредитке которулбаган жана адистиги боюнча билим берүү программасынын алкагына кирбеген, кеминде 360 сааттык көлөмдөгү дене тарбия жана спорт дисциплиналары.

**5.2.2.** 2 -блок "Практика" билим берүү практикасын (киришүү, өндүрүш, изилдөө иштери) жана өндүрүштүк (долбоорлоо, оперативдүү, педагогикалык, илимий -изилдөө иштери) практиканы камтыйт.

 Университет практиканын бир же бир нече түрүн тандоого укуктуу, ошондой эле белгиленген кредиттердин чегинде практиканын кошумча түрүн түзө алат.

 **5.2.3.** 3 -блок "Мамлекеттик аттестация" жеткирүүгө жана жеткирүүгө даярдыкты камтыйт, мамлекеттик экзамендер акыркы квалификациялык ишти аткаруу жана коргоо (эгерде университет акыркы мамлекеттик аттестацияга акыркы квалификациялык ишти киргизсе).

**5.2.4.** НБП адистиктин алкагында милдеттүү жана тандалма бөлүк айырмаланат.

НБП адистиктин милдеттүү бөлүгү улуттук квалификация алкагынын деңгээлин эске алуу менен жалпы илимий, универсалдуу, социалдык жеке, жалпы маданий жана кесиптик компетенциялардын калыптанышын камсыз кылган дисциплиналарды жана практикаларды камтыйт.

Мамлекеттик аттестациянын көлөмүн кошпогондо, милдеттүү бөлүктүн көлөмү адистик боюнча билим берүү программасынын жалпы көлөмүнүн 50 пайызынан ашпоого тийиш.

НБПнын тандалма бөлүгүндө студенттер тиешелүү адистик боюнча дисциплиналарды тандай алышат, ошондой эле башка адистиктердин НБП дисциплиналарын тандоого уруксат берилет.

**5.2.5.** Университет ден соолугунун мүмкүнчүлүктөрү чектелүү адамдарга (алардын арызына ылайык) алардын психофизикалык өнүгүүсүнүн өзгөчөлүктөрүн, индивидуалдуу мүмкүнчүлүктөрүн эске алган адистикте НБПга окууга мүмкүнчүлүк бериши керек жана зарыл болгон учурда өнүгүү бузулууларын жана социалдык адаптацияны оңдоону камсыздайт.

**5.2.6.** НБП ишке ашырууда потоктук сабактарда окуу топторунун толушу 40 студенттен жогору, семинардык сабактарда 25 студенттен кем эмес, практикалык сабактарда 12 – 15 студенттен кем эмес, ал эми музыкалык-теориялык, лабораториялык жана чеберчиликтин атайын курстары боюнча чакан топтогу сабактарда 8 студенттен кем эмес болушу керек, адистиги боюнча сабактар жеке өткөрүлөт.

**5.3. Адистиги боюнча НБП жүзөгө ашыруунун шарттарына талаптар**

**5.3.1.** **Окуу процессин кадрдык жактан камсыз кылуу.**

Адистерди даярдоодо НБП ишке ашыруу эреже катары окутулуучу сабактын профилине тийиштүү базалык билими бар жана илимий жана (же) илимий-усулдук иш менен системалуу түрдө иш жүргүзгөн педагогикалык кадрлар тарабынан камсыз кылынат.

Ушул НБП боюнча окуу процессин камсыз кылуучу окутуучулардын жалпы санында илимий даражасы жана (же) илимий наамы бар окутуучулардын үлүшү кеминде 40 пайыз болушу, ал эми илимдин докторунун илимий даражасы (анын ичинде чет өлкөдө берилген, берүү жөнүндө документтери белгиленген таануу жана эквиваленттүүлүктү белгилөө жол-жобосунан өткөн даражалар) жана )же) профессордун илимий наамы окутуучулардын кеминде жеткиликтуу санында болушу керек.

Кесиптик циклдин окутуучуларында окутулуучу сабактардын профилине ылайык базалык билими жана (же) илимий даражасы болушу керек.

Кесиптик цикл боюнча окуу процессин камсыз кылган окутуучулардын кеминде (ставкалардын бүтүндөй сандык маанисине карата келтирилген) илимий даражага жана (же) илимий наамга ээ болууга; илимдин докторунун илимий даражасы жана (же) профессордун илимий наамы окутуучулардын кеминде болушу керек.

Билим берүү процессине профилдик уюмдар менен мекемелердин иштеп жаткан жетекчилеринин жана адистеринен ичинен окутуучулар тартылышы мүмкүн.

Илимий даражасы жана (же) илимий наамдары бар окутуучуларга тийиштүү кесиптик чөйрөдө мамлекеттик ардактуу наамдары (КР эл артисти, КР көркөм өнөрүнө эмгек сиңирген ишмер, КР эмгек сиңирген артисти) илимий даражасы жана наамдары жок адамдар, кесиптик иштин профили боюнча мамлекеттик сыйлыктардын лауреаттары теңештирилет. Илимдин докторунун илимий даражасы барларга ардактуу наамдарды алган (КР эл артисти, КР көркөм өнөрүнө эмгек сиңирген ишмер) адамдар жана мамлекеттик сыйлыктардын лауреаттары теңештирилет. Илимдин кандидатынын илимий даражасы барларга КР эмгек сиңирген артистинин, КР маданиятына эмгек сиңирген кызматкеринин ардактуу наамдарды алган адамдар теңештирилет.

Илимий даражасы жана (же) илимий наамдары бар окутуучулардын жалпы санынын 10 пайызга чейинкиси ошол адистик боюнча кеминде соңку 10 жыл жетекчи кызматтарда же жетектөөчү адистикте практикалык иш стажы бар окутуучулар менен алмаштырылышы мүмкүн.

Адистештирүү боюнча теориялык жана практикалык даярдыктын мазмунуна жалпы жетекчилик жогорку окуу жайдын докторунун же кандидатынын илимий даражасы жана (же) профессордун же доценттин илимий наамы бар, жогорку кесиптик билим берүү мекемесинде иш стажы кеминде үч жыл болгон штаттагы илимий-педагогикалык кызматкерлер тарабынан 70% жүргүзүлүүгө тийиш. Адистештирүү боюнча теориялык жана практикалык даярдыктын мазмунуна жалпы жетекчиликке кесиптик иштин тийиштүү чөйрөсүндөгү жогору квалификациялуу адис да тартылышы мүмкүн.

**5.3.2.** **Окуу процессин окуу-усулдук жана маалыматтык жактан камсыз кылуу.**

Адистерди даярдоодо НБП бардык окуу курстары НБП сабактары (модулдар) боюнча окуу-усулдук куралдар жана материалдар менен камсыз кылууга тийиш.

Мындай ар бир сабактын (модулдун) мазмуну Интернет тармактарында жана билим берүү мекемесинин жергиликтүү тармактарында маалыматты коргоо боюнча белгиленген талаптарды аткаруу менен коюлууга тийиш.

Окуп жаткандардын аудиториядан тышкары иштери усулдук камсыз кылуу жана аны аткарууга кеткен убакытты негиздөө менен коштолууга тийиш.

Окуп жаткан ар бир адамга иликтенип жаткан негизги сабактар боюнча басылмалардан турган жана окуу жана окуу-усулдук адабияттардын укук ээлери менен түздөн-түз келишимдин негизинде түзүлгөн электрондук-китепкана системасына жеткиликтүүлүк камсыз кылынууга тийиш. Муну менен бирге бир учурда окуп жаткандардын кеминде 100 пайызынын мындай системага жекече жеткиликтүүлүгү камсыз кылынууга тийиш.

Китепкана фонду бардык циклдердин базалык бөлүктөрүнүн сабактары боюнча негизги окуу адабиятынын басылма жана (же) электрондук басылмалары менен НБПнын тийиштүү талаптарынын көлөмүндө окуп жаткан ар бир 100 адамга кеминде 50 нуска эсебинде (гуманитардык, социалдык жана экономикалык циклдин базалык бөлүгүнүн сабактары үчүн – соңку 10 жылда басылып чыккан), ошондой эле музыкалык чыгармалардын басылмалары, атайын хрестоматиялык басылмалар, партитуралар, опералык, хордук жана оркестрдик клавирлер менен толукталууга тийиш.

Кошумча адабияттар фонду окуу китептеринен тышкары ар бир окуп жаткан 100 адамга 1-2 нуска эсебинде расмий аныктама-библиографиялык жана мезгилдүү басылмаларды камтыйт.

Электрондук-китепкана системасы Интернет тармагына кирүүгө мүмкүн болгон бардык жерде окуп жаткандардын жекече кирүү мүмкүнчүлүгү камсыз кылынууга тийиш.

Окуп жаткан ар бир адамга ата-мекендик кеминде беш аталыштан жана чет өлкөлүк кеминде төрт аталыштан турган журналдардын китепкана фондунун комплекттерине жеткиликтүүлүк камсыз кылынууга тийиш

Ата-мекендик жана чет өлкөлүк жогорку окуу жайлары жана уюмдар менен операциялык маалымат алмашуу интеллектуалдык менчик жөнүндө Кыргыз Республикасынын мыйзамынын жана интеллектуалдык менчик жагындагы Кыргыз Республикасынын эл аралык келишимдеринин талаптарын сактоо менен жүргүзүлүүгө тийиш. Окуп жаткандар үчүн маалыматтардын заманбап кесиптик базаларына, маалыматтык аныктамаларга жана издөө системаларына жеткиликтүүлүк камсыз кылынууга тийиш.

(Адисти) даярдоо багыты боюнча НБП киргизүүдө жогорку окуу жайынын илимий кеңеши тийиштүү НБПны жүзөгө ашырууга каражаттардын өлчөмүн бекитет.

НБПны жүзөгө ашырууну финансылоо жогорку окуу жайын финансылоонун белгиленген ченеминен төмөн болбогон көлөмдө жүргүзүлүүгө тийиш.

**5.3.3. Окуу процессин материалдык-техникалык жактан камсыз кылуу.**

Адисти даярдоонун НБПны ишке ашырып жаткан жогорку окуу жайы колдонуудагы тийиштүү санитардык жана өрткө каршы эрежелерге жана ченемдерге ылайык студенттерге жогорку окуу жайынын окуу планы менен каралган лабораториялык, практикалык, сабактык жана сабактар аралык даярдоонун жана илимий-изилдөө иштеринин бардык түрлөрүн өткөрүүнү камсыз кылган материалдык-техникалык базасы болушу керек. 1 студентке пайдалуу аянт 13 кв.метрден кем болбошу керек. Кеминде 1 актовый зал, 1 спорттук зал, 1 ашкана жана 1 медициналык пункт болушу керек.

“Фортепиано” предмети боюнча сабактарды өтүү үчүн ЖОЖ роялдар менен камсыз болууга тийиш. ЖОЖдо музыкалык аспаптарды күтүү, тейлөө жана оңдоо үчүн шарттар камсыз кылынууга тийиш.

ЖОЖ жалпы кесиптик жана кесиптик циклдеги сабактарды камсыз кылуу үчүн аудиожазуу фонду менен фонеткасына, зарыл заманбап үн техникалык жабдуулары менен үн жазуу жана чыгаруу бөлүмүнө ээ болууга тийиш.

ЖОЖ музыкант-аткаруучулар жана чыгармачыл аткаруучу жамааттардын жекече практикалык сабактарды өтүшү үчүн окуу сабактарынын программаларына ылайык шарттар менен камсыз кылууга тийиш.

**5.3.4. Бүтүрүүчүлөрдүн даярдыгынын сапатын баалоо**

НБПнын өздөштүрүү сапатын баалоо окуп жаткандардын сабактан жетишүүсүнө учурдагы контролдукту, аралык аттестациялоону жана бүтүрүүчүлөрдү жыйынтыктоочу мамлекеттик аттестациялоону камтышы керек.

Ар бир сабак боюнча билимдерди учурдагы жана ортолук контролдоонун конкреттүү формалары жана жол-жоболору жогорку окуу жайы тарабынан өз алдынча иштелип чыгат жана окутуунун биринчи айынын ичинде окуп жаткандарга маалымат үчүн жеткирилет.

Окуп жаткандарды тийиштүү НБП талаптарына этап-этап боюнча алардын жеке жетишкендиктерине ылайыктуулугуна аттестациялоо үчүн (жетишкендиктерге учурдагы контролдоо жана аралык аттестациялоо) типтүү тапшырмаларды, контролдук иштерди, академиялык концерттерди, билимин, көндүмдөрдү жана ээ болгон компетенциялардын деңгээлин баалоого мүмкүндүк берүүчү тесттерди жана контролдоо ыкмаларын камтыган баалоочу каражаттардын фонду түзүлөт. Баа берүүчү каражаттардын фонддору ЖОЖ тарабынан иштелип чыгат жана бекитилет.

ЖОЖ тарабынан окуп жаткандардын сабагынан жетишүүсүнө жана ортолук аттестациялоого учурдагы контроль программаларына мүмкүн болушунча жакындатылган шарт түзүлүүгө тийиш, бул үчүн конкреттүү сабактардын окутуучуларынан тышкары тышкы эксперттер катары иш берүүчүлөр, тектеш сабактарды өткөн окутуучулар жигердүү тартылууга тийиш.

**Бүтүрүүчүлөрдү жыйынтыктоочу мамлекеттик аттестациялоо төмөнкүдөй сынактардан турат:**

1. **Бүтүрүүчү квалификациялык иш.**

**(Дипломдук иш)**

1. **Классикалык бийди үйрөтүүнүн методикасы**
2. **Элдик-сахналык бийди үйрөтүүнүн методикасы**
3. **Дисциплина аралык жыйынтыктоочу аттестациялоо**

Мамлекеттик сынактар окуу программасына толук ылайык түзүлгөн билеттер боюнча жүргүзүлөт, ал бүтүрүүчүнүн кесиптик милдеттерди чечүүгө теориялык даярдыгын аныктоого мүмкүндүк берет.

Дипломдук долбоорду (ишти) тапшыруунун жана мамлекеттик сынактарды тапшыруунун натыйжалары “эң жакшы”, “жакшы”, “канааттандырарлык”, “канааттандырарлык эмес” деген баалар менен аныкталат, ошол эле күнү аттестациялоодон кийин жарыя кылынат, аттестациялык комиссиянын жыйналышынын белгиленген үлгүдөгү протоколу менен таризделет.

Жыйынтыктоочу мамлекеттик аттестациянын курамына кирген аттестациялык сыноо студенттин сабактан жетишүүсүнө жана ортолук аттестациялоого учурдагы контролдун негизинде даярдык деңгээлиндеги баа менен алмаштырылбайт.

570019 Хореография педагогикасы багыты боюнча ушул стандарт базалык ЖОЖдун - Б.Бейшеналиева атындагы Кыргыз мамлекеттик маданият жана искусство университетинин алдындагы көркөм өнөр жагындагы билим берүү боюнча Окутуу-усулдук бирикмеси тарабынан иштелип чыккан.

**ОМБ төрагасы:**

Тулобердиев К.К. - Б.Бейшеналиева атындагы КММИУнун Окуу иштери боюнча проректору, пед. илим. кандидаты, кафедранын профессору \_\_\_\_\_\_\_\_\_\_\_\_\_\_\_\_\_\_

**ОМБ мүчөлөрү:**

Абышев К.Н.- Б.Бейшеналиева атындагы КММИУнун Музыка жана ырдоо кафедрасынын профессору, пед. илим. Кандидаты\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Алсаитова Д.А. – Б.Бейшеналиева атындагы КММИУнун Окуу бөлүмүнүн башчысы, Музыкалык-теориялык дисциплиналар кафедрасынын доценти\_\_\_\_\_\_\_\_\_\_\_\_\_\_\_\_\_\_

Сатыбалдиев Э. К.- Б.Бейшеналиева атындагы КММИУнун Хореография кафедрасынын башчысы, доцент\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Апарина Ю.Л.- Б.Бейшеналиева атындагы КММИУнун Хореография кафедрасынын улук окутуучусу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бейшеналиева М.И.- Б.Бейшеналиева атындагы КММИУнун Социалдык-маданий ишмердиги кафедрасынын башчысы, доцент \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_